هى المطربه شافيه احمد محمد عبد القادر الصايغ وشهرتها شافيه احمد, مطربه كفيفة مصرية، اتولدت فى حوش اّدم بالقاهره فى 8 ابريل 1923 وتوفيت 9 أغسطس 1983. مطربة مصرية، اسمها الحقيقى (شافية أحمد محمد الصايغ) اتولدت في منطقة حوش اّدم فى مدينة القاهرة، وكانت محرومة من نور البصر، ابتدت مشوارها الفنى بحفظ القران الكريم , وصحبها والدها لدار الإذاعة المصرية فاستمع ليها الموسيقار محمد القصبجى، كمان حرص الموسيقار ابراهيم شفيق على تبنى موهبتها فألحقها بمعهده الخاص بالموسيقى لتتلمذ على ايديه، غنت من ألحانه عدد من الأغاني المعروفة فى حقبة الأربعينات، وكان من زمايلها في المعهد حلمى فرج و محمد قنديل وفايد محمد فايد وعبدالفتاح منسى، وغنت في الإذاعة وعمرها 11 سنه .ثم ابتسم ليها الحظ وأقبلت عليها شركات الاسطوانات لتسجيل أغانيها، فسجلت أول أغنية باسم (حبي وداري) ثم قصيدة (يا طير فوق غصن بان) كمان غنت في حوالى 35 فيلم، وقد توقفت عن الغناء لمدة خمس سنوات بعد مرض أصاب حنجرتها .وفى سنة 1960 م تماثلت للشفاء واستردت حلاوة صوتها لتعود للإذاعة مرة تانيه وتسجل ثلاث أغنيات، وحصلت على عدة شهادات منها شهادة الجدارة سنة 1979.